CELEX: 62015CN0413
Language: sk
Date: 2015-07-27 00:00:00
Title: Vec C-413/15: Návrh na začatie prejudiciálneho konania, ktorý podal Supreme Court (Írsko) 27. júla 2015 – Elaine Farrell/Alan Whitty, Minister for the Environment, Írsko a Attorney General, Motor Insurers Bureau of Ireland (MIBI)

28.9.2015   
            
            
               SK
            
            
               Úradný vestník Európskej únie
            
            
               C 320/20
            
         Návrh na začatie prejudiciálneho konania, ktorý podal Supreme Court (Írsko) 27. júla 2015 – Elaine Farrell/Alan Whitty, Minister for the Environment, Írsko a Attorney General, Motor Insurers Bureau of Ireland (MIBI)
   (Vec C-413/15)
   (2015/C 320/28)
   Jazyk konania: angličtina
   
      Vnútroštátny súd, ktorý podal návrh na začatie prejudiciálneho konania
   
   Supreme Court
   
      Účastníci konania pred vnútroštátnym súdom
   
   
      Žalobca: Elaine Farrell
   
      Žalovaní: Alan Whitty, Minister for the Environment, Írsko a Attorney General, Motor Insurers Bureau of Ireland (MIBI)
   
      Prejudiciálne otázky
   
   
               1.
            
            
               Má sa kritérium vo veci Foster a iní/British Gas plc (vec C-188/89), ako je vyjadrené v bode 20, pokiaľ ide o otázku, čo sa považuje za inštitúciu štátu, vykladať v tom zmysle, že prvky tohto kritéria sa majú uplatniť:
               
                           a)
                        
                        
                           kumulatívne, alebo
                        
                     
                           b)
                        
                        
                           alternatívne?
                        
                     
         
               2.
            
            
               Pokiaľ sa môžu odlišné otázky spomínané vo veci Foster a iní/British Gas plc (vec C-188/89) prípadne považovať za hľadiská, ktoré by sa mali riadne vziať do úvahy pri vykonaní celkového posúdenia, existuje základná zásada, na ktorej sú založené odlišné hľadiská uvedené v tomto rozhodnutí, ktorý by súd mal použiť pri odôvodňovaní posúdenia, či je konkrétny subjekt inštitúciou štátu?
            
         
               3.
            
            
               Je postačujúce, ak členský štát na určitý subjekt prenesie veľkú mieru zodpovednosti na deklarovaný účel spočívajúci v splnení záväzkov podľa európskeho práva, aby bol takýto subjekt inštitúciou štátu alebo je navyše nevyhnutné, aby tento subjekt a) mal osobitné právomoci alebo b) fungoval pod priamou kontrolou alebo dohľadom členského štátu?